# Fred i George Weasley

### Izvor: Wikipedija

Lik iz Harryja Pottera
Fred i George Weasley
Rod | muškarci
Boja kose | crvena
Boja očiju | plava
Dom | Gryffindor
Čistoća krvi | čista krv
Vjernost | Dumbledoreova Armija,Red feniksa
Glumac | James Phelps, Oliver Phelps
Prvo pojavljivanje | Harry Potter i kamen mudraca

Fred i George Weasley (r. 1.travnja 1978.) likovi su iz serije romana o Harryju Potteru, autorice J. K. Rowling. Sinovi su Arthura i Molly Weasley. Mlađa su braća Billu, Charlieu i Percyu, a starija braća Ronu i Ginny, a posljednje dvoje prijatelji su Harryja Pottera. Blizanci su također dobri Harryjevi prijatelji, i prema njemu se ponašaju bolje nego prema Ronu, kojeg vole zadirkivati zajedno s Percyjem. Kao i ostali Weasleyjevi imaju plamenocrvenu kosu. Svi ih smatraju duhovitima i čini se da su veoma popularni među Gryffindorima.

Fred i George koji su pohađali Hogwarts od 1989. do drugog polugodišta školske godine 1995.-96. bili su školski klaunovi i zabavljači, više zainteresirani za zbijanje šala nego za učenje, iako pri stvaranju različitih šaljivih predmeta pokazuju visoku razinu znanja i vještine. Nije začuđujuće da njihovi rođendani padaju upravo na 1. travnja. Fred se ponekad čini dominantnijim blizancem, ali oni zapravo funkcioniraju kao ekipa. Bili su goniči u gryffindorskoj metlobojskoj ekipi sve dok im Dolores Umbridge nije doživotno zabranila igranje metloboja. Malo nakon te zabrane napustili su Hogwarts. Sada imaju dućan psina u Zakutnoj ulici. Na razočaranje njihove majke, oni su jednini njezini sinovi koji nisu postali prefekti (ali treba primijetiti da prefekticom nije postala i njihova sestra Ginny). Njihovi izgled i osobnost toliko su slični da mogu zavarati i vlastitu majku, pa su tako jednom džempere sa slovima, "G" i "F", koje su dobili od majke izmijenili i nazvali sebe "Gred" i "Forge".

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

U Harryju Potteru i Plamenom Peharu, Fred i George počeli su prodavati vlastite šaljive predmete pod imenom "Weasleyjevi čarozezi". Jednu od svojih šala testirali su i na Harryjevu bratiću, Dudleyju Dursleyju, tako što im je par Karamela jezikoduljica "slučajno" palo na pod, a Dudley, koji je bio na dijeti, pohlepno ih je pojeo i uskoro dobio jezik produžen za nekoliko metara, a na svjetskom metlobojskom prvenstvu Ludo Bagman, šef Odjela za magijske igre i sportove u Ministarstvu magije impresioniran je njihovim lažnim čarobnim štapićima.

Unatoč želji njihove majke da se zaposle u Ministarstvu, njihov je san bio da otvore trgovinu psina. Harry (koji je naslijedio više nego dovoljno novca) to im je omogućio darujući im svoju nagradu sa Tromagijskog turnira

Dvojac puno pomaže Harryju tijekom serije; u Harryju Potteru i Odaji tajni blizanci i Ron pomažu Harryju da pobjegne od Dursleyjevih, u Harryju Potteru i Zatočeniku Azkabana dali su mu Mapu za haranje, a u Harryju Potteru i Redu feniksa napravili su diverziju kako bi se Harry mogao poslužiti kaminom u uredu profesorice Umbridge, koji nije bio pod nadzorom. Bili su i članovi Dumbledoreove Armije, grupe koju su osnovali Harry, Ron i Hermiona kako bi svi mogli dobiti osnaovna znanja iz Obrane od mračnih sila, što im tadašnja profesorica nije pružala. Kasnije te godine, doživotno im je zabranjeno igranje metloboja i oni su odlučili odustati od školovanja; prije odlaska ipak su odali počast Dumbledoreu ostavljajući Umbridgevu na stotinu muka - ostavili su joj "prijenosnu močvaru" na jednom hodniku, i zatim su otperjali na svojim metlama, ali su usput još rekli Peevesu da zagorča život Umbridgeici (to je bio jedini trenutak u cijeloj seriji romana o Harryju Potteru u kojem je Peeves poslušao i izvršio nešto po molbi nekog učenika). Močvara je neko vrijeme ostala na mjestu, zato što je Umbridgeova nije znala ukloniti. Nakon njezina odlaska, profesor Flitwick u sekundi je uklonio močvaru, ali je ostavio komadić pod prozorom u čast blizanaca Weasley.

U Harryju Potteru i Princu miješane krvi Fred i George još uvijek uspješno vode svoj dućan psina, i imaju barem jednog zaposlenika ("Verity"). Jedan od njihovih proizvoda (instant-mrak) igra važnu, ali negativnu, ulogu u borbi u Hogwartsu. Koristio ga je Draco Malfoy kako bi pobjegao bivšim članovima D.A.. Nije posve jasno jesu li se Fred i George, po svojoj velikoj želji, pridružili Redu feniksa, iako njihova odsutnost u bitci u Hogwartsu znači da mu se vjerojatno nisu pridružili.

Iako je gospođa Weasley u početku bila protiv njihove trgovine, shvatila je da imaju dara za svoj posao i od tada se više nije bunila. U stvari, sad je impresionirana uspjesima svojih sinova.

Iako se čini da stalno maltretiraju svojeg brata Rona, zapravo se brinu za njega, što najbolje možemo vidjeti u Princu miješane krvi kad su bili jako zabrinuti zbog Ronova trovanja.

## [uredi] Ostalo

- Obitelj Weasley

Dobavljeno iz "http://hr.wikipedia.org../../../f/r/e/Fred_i_George_Weasley_44e1.html"

Kategorija: Likovi iz Harryja Pottera

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Česky
- Dansk
- English
- Français
- Italiano
- Bahasa Melayu
- Nederlands
- ‪Norsk (bokmål)‬
- Polski
- 中文